钦定古今图书集成/明伦汇编/氏族典/第097卷 > 《廖用贤尚友录》 > 吾衍
## 钦定古今图书集成/明伦汇编/氏族典/第097卷 > 《廖用贤尚友录》 > 吾衍

按《万姓统谱》：衍字子行，仁和人。操行高洁，不求荣进，
隐居教授，居于楼，坐学童楼下，遣高弟子递授之。客
至，童子辄止其登，使登乃登，与客笑谈楼上，而楼下
群童肃如也。元时，廉访使徐琰闻衍名，访之，衍从楼
上呼曰：“此楼何堪富贵人登也，愿明日走谒谢。”琰笑
而去，明日竟不谢。人咸重之，称为贞白先生。